
Številka: 06182-1277/2026/7
Datum: 12. 6. 2026


POROČILO O REDNEM INŠPEKCIJSKEM PREGLEDU NAPRAVE, KI POVZROČA  INDUSTRIJSKE EMISIJE



Zavezanec: Panvita Ekoteh d,o,o, Ižakovci 181, 9231 Beltinci

Naprava / lokacija: Naprava za proizvodnjo bioplina Bioplinarna Nemščak, Ižakovci 181, 9231 Beltinci
                                 
Datum pregleda: 11. 6. 2026

Okoljevarstveno dovoljenje (OVD) številka: Okoljevarstveno dovoljenje št. 35407-11/2009-17 z dne 11.7.2011, Odločba o spremembi št. 35406-48/2014-6 z dne 23.4.2015, Odločba o spremembi št. 35406-51/2017-21 z dne 15.4.2019 in Odločba o spremembi št. 35406-58/2020-ARSO-13 z dne 5.5.2022, Odločba o spremembi št. 35432-4/2024-2570-11 z dne 5. 3. 2025, Odločba o spremembi št. 35432-4/2024-2570-22 z dne 10. 3. 2026, Sklep o popravi pomote št. 35432-4/2024-2570-24 z dne 8. 4. 2026 in Čistopis OVD št. 35432-4/2024-2570-25 z dne 8. 5. 2026 (vse v nadaljevanju OVD).

Usklajenost z OVD: 
Glede emisij snovi v zrak zavezanec izvaja ukrepe za zmanjšanje emisij snovi v zrak, izvaja čiščenje zraka z UF filtracijo v prostoru, kjer se izvajata higienizacija in sterilizacija odpadkov, ter čiščenje zraka v kogeneraciji. Naprave za čiščenje odpadnih plinov vzdržujejo glede na navodila proizvajalca in obratujejo v skladu s poslovnikom. Iz rezultatov meritev emisij snovi v zrak v okviru obratovalnega monitoringa, ki jih je v predpisanih rokih opravil pooblaščen izvajalec na izpustu iz obrata sterilizacije in kogeneracije, izhaja, da so bile izmerjene vrednosti usklajene z mejnimi vrednostmi iz OVD.
Industrijske odpadne vode ne nastajajo, komunalne odpadne vode (KOV) pa se čistijo na mali komunalni čistilni napravi (MKČN). 
V zvezi s hrupom v okolju, ki ga povzroča bioplinarna, zavezanec zagotavlja predpisane meritve in jih izvaja pooblaščen izvajalec monitoringa, mejne vrednosti kazalcev hrupa in konične ravni hrupa, navedene v veljavnem OVD, ob zadnjih opravljenih meritvah niso bile presežene. 
Glede sprejema vrst in količin odpadkov glede na določbe OVD inšpektorica ni ugotovila nepravilnosti, zavezanec vodi predpisane evidence o ravnanju z odpadki in oddaja letna poročila na Agencijo RS za okolje v predpisanem roku. 

Ker inšpektorica ob pregledu ni ugotovila nepravilnosti, zaradi katerih bi bilo potrebno izreči kakšen ukrep, je skladno z 28. členom ZIN s sklepom inšpekcijski postopek, v okviru katerega je opravila ta pregled, ustavila.

Zaključki / naslednje aktivnosti:
Nadaljnji redni pregledi bodo opravljeni po planu Inšpektorata, izredni prej po potrebi.

